Стаўбцоўшчына — край выключна знакавы для беларускай гісторыі і культуры. Таму і не дзіўна, што там актыўна развіваецца краязнаўчы рух. Варта толькі залезці ў інтэрнэт — не заязджаючы нават у самі Стоўбцы — каб зразумець, як віруе тут культурнае жыццё. Калі ж завітаць сюды, стане відавочным, што віруе яно не віртуальна. Як адзначыла намесніца начальніка аддзела ідэалагічнай работы, культуры і па справах моладзі Стаўбцоўскага райвыканкама Святлана Жыбуль, менавіта мясцовыя краязнаўцы паднялі калісьці пытанне пра “старую дарогу” і дамагаліся ўключэння яе ў спіс гісторыка-культурных каштоўнасцяў